

UZNESENIE VLÁDY SLOVENSKEJ REPUBLIKY

**č. 834**

z 5. septembra 2001

**k návrhu na uzavretie Dohody medzi vládou SR a vládou Quebecu o sociálnom zabezpečení**

|  |  |
| --- | --- |
| Číslo materiálu: | 5924/2001 |
| Predkladateľ: | minister práce, sociálnych vecí a rodiny |

Vláda

# súhlasí

## s uzavretím Dohody medzi vládou SR a vládou Quebecu o sociálnom zabezpečení (ďalej len „dohoda“),

## s tým, že jej dohoda nebude po podpise znovu predložená;

# odporúča

prezidentovi Slovenskej republiky

## splnomocniť ministra práce, sociálnych vecí a rodiny a ako alternáta ministra zahraničných vecí alebo veľvyslanca SR v Kanade na podpis dohody s výhradou ratifikácie,

## ratifikovať podpísanú dohodu po vyslovení súhlasu Národnej rady SR;

# poveruje

predsedu vlády

## predložiť dohodu po jej podpise Národnej rade SR na vyslovenie súhlasu a na rozhodnutie, že ide o dohodu podľa čl. 7 ods. 5 Ústavy SR, ktorá má prednosť pred zákonom,

ministra práce, sociálnych vecí a rodiny

## odôvodniť návrh na uzavretie dohody v Národnej rade SR;

# ukladá

ministrovi práce, sociálnych vecí a rodiny

## požiadať ministra zahraničných vecí vykonať príslušné ratifikačné opatrenia,

## požiadať ministra zahraničných vecí zabezpečiť uverejnenie dohody v Zbierke zákonov SR,

## zabezpečiť vykonávanie dohody po nadobudnutí jej platnosti.

Vykonajú: predseda vlády

minister zahraničných vecí

minister práce, sociálnych vecí a rodiny

Na vedomie: prezident Slovenskej republiky

predseda Národnej rady SR